User:StefanJerinic1/sandbox

=Kамерун=

Планина Камерун (такође позната као Фако или Монго ма Ндеми) је активан вулкан који се налази у западном Камеруну близу Гвинејског залива код града Буеа. Са висином од 4040 метара, највиша је планина у Камеруну и четврта по висини у Африци.



Географске особине
Планина Камерун се налази на западној обали Камеруна и део је тзв. Камерунске линије, вулканског ланца који се протеже од Гвинејског залива до језера Чад . Вулкан је стратовулкан, састављен од слојева лаве и вулканског пепела. Геолошки је врло активан са честим ерупцијама које формирају богато и разнолико тло погодно



Фауна и флора
Флора планине Камерун је веома разнолика због различитих климатских зона које се простиру дуж надморских висина. У нижим пределима доминирају тропске кишне шуме које обилују врстама као што су махагониј, ебановина и различите врсте палми. Како се надморска висина повећава, тропске шуме прелазе у планинске шуме са врстама попут комфоровца и дивљих банана. На највишим деловима планине, вегетација се састоји од алпинске тундре са ниским грмљем и травама. Планина је дом за многе ендемске врсте биљака које се не могу наћи нигде другде на свету.



Фауна планине Камерун је такође веома богата и разнолика. Тропске шуме у нижим деловима планине пружају станиште за бројне врсте птица, укључујући и ретке и угрожене врсте као што су сиви папагај и златни орао. У шумама се могу наћи и сисари попут црвеног колобуса, дрвног дикобраза и шимпанзе. На вишим надморским висинама могу се видети ендемске врсте гмизаваца и водоземаца. Планина је такође дом за бројне врсте инсеката, укључујући ретке врсте лептира и буба. Велики сисари на планини укључују афричког шумског слона (Loxodonta cyclotis), са популацијом од преко 100 јединки. Остали биљоједи укључују crvena rečna свиња (Potamochoerus porcus), шумску антилопу (Tragelaphus scriptus), црвеног дујикера (Cephalophus dorsalis),плавог дујикера (Philantomba monticola), и жуторепог дујикера (Cephalophus sylvicultor). Планина је дом за неколико врста примата, укључујући шимпанзу (Pan troglodytes), дрил (Mandrillus leucophaeus), црвенокапог мангабеја(Cercocebus torquatus), дугоносог мајмуна(Cercopithecus nictitans), мона мајмуна(Cercopithecus mona), црвеног мајмуна (Cercopithecus erythrotis), Преусовог мајмуна(Cercopithecus preussii) и  крунисаног мајмуна (Cercopithecus pogonias). Две врсте птица су ендемске за планину Камерун: Камерунска јаребица (Pternistis camerunensis) и  Камерунски спеиропс  (Zosterops melanocephalus).



Историјске ерупције
Планина Камерун је позната по честим ерупцијама. Најновија ерупција се десила у фебруару 2012. године. Најпознатија историјска ерупција се десила 1922. године када је лава стигла до мора. Прва забележена ерупција била је 5. фебруара 1852. године, а планина је од тада еруптирала више од 30 пута.



Туризам
Планина Камерун је популарна дестинација за планинаре и туристе. Постоје бројне туре које воде на врх планине. Најбоље време за планинарење је током суве сезоне, од новембра до априла. Туристичке агенције нуде различите туре које обухватају пењање на врх, посете оближњим селима и упознавање са локалном културом и традицијом. Пењање на планину обично траје неколико дана, а планинари могу да виде разнолику флору и фауну док се пењу ка врху.



Такође видети

 * Vulkani Afrike
 * Geografija Kameruna

Референце

 * DeLancey, M. W. and M. D. DeLancey. (2000). Historical Dictionary of the Republic of Cameroon (3rd ed.). Lanham, Maryland: The Scarecrow Press.

Спољашње везе

 * NASA ADS: "Recent eruptions of Mount Cameroon"
 * ResearchGate: "Sketch map of Cameroon showing Mount Cameroon and other volcanoes"
 * Shutterstock: Fotografije planine Kamerun
 * Smithsonian Institution: Global Volcanism Program - Mount Cameroon
 * Cameroon Travel and Tours: The Cameroon Mountains
 * WikiVoyage: Mount Cameroon
 * Britannica: Mount Cameroon
 * YouTube: Mount Cameroon
 * Discover Cameroon: Mount Cameroon
 * [https://www.wheresidewalksend.com/climbing-mount-cameroon-west-africas-highest-peak/ Where Sidewalks End: